Opetus- ja kulttuuriministeriö MUISTIO

Ympäristöministeriö YM016:00/2016

OKM: 36/040/2016

Kulttuuriympäristöstrategian koordinaatioryhmän 3. kokous

Aika: 15.9.2016 klo 14 - 15:30

Paikka: Opetus- ja kulttuuriministeriö, kokoushuone Lönnrot, Meritullinkatu 10

Osallistujat: Matleena Haapala

Hanna Hämäläinen (sihteeri)

Mikko Härö

Mirva Mattila

Tuija Mikkonen

Päivi Salonen (puheenjohtaja)

Hanna Söderström

Laura Tuominen (sihteeri)

1. **Kokouksen avaus**

Puheenjohtaja avasi kokouksen klo 14.05.

1. **Edellisen kokouksen muistio**

<https://vyvi-some3.vy-verkko.fi/ym/ky-strategia/Koordinaatioryhm/Kokousasiakirjat/2%20kokous%2017.8.2016/Muistio%2017%208%202016.docx>

Edellisen kokouksen muistio hyväksyttiin.

1. **Maakuntalakiuudistus**

Koordinaatioryhmä seuraa maakuntalakiuudistusta liittyen strategian toimenpiteeseen 15: *Selkiytetään valtionhallinnon sisäistä sekä valtionhallinnon, maakuntamuseoiden ja maakuntien liittojen välistä työnjakoa ja yhteistyötä kulttuuriympäristöasioissa. Arvioidaan kulttuuriympäristöjen viranomaispalvelujen alueellinen satavuus eri puolilla maata*.

Maakunnan tehtäväalaan olisi lakiesitysluonnoksen mukaan tulossa mm. maakunnan suunnittelu ja maakuntakaavoitus, kuntien alueidenkäytön suunnittelun ja rakennustoimen järjestämisen edistäminen sekä kulttuuriympäristön hoito. ELY-keskusten kaavatehtävät siirrettäisiin maakuntiin tulevan konsultoivan roolin mukaisina. Viranomaistyö ja vähemmän formaali tietotyö on esitysluonnoksessa erotettu toisistaan. Opetus- ja kulttuuriministeriö antaa maakuntalain esitysluonnoksesta lausuntonsa. Myös Museovirasto käsittelee HE-luonnosta lausuntoasiana viimeistään 4.11.

ELY-keskusten rakennusperinnön hoidon avustukset siirtyisivät esitysluonnoksen mukaan maakuntiin. Avustusten maksatusta hoitaisi jatkossakin KEHA-keskus.

Lapin ELY-keskuksessa on käynnissä ympäristöministeriön TEAS-rahoituksella tarkastelu kulttuuriympäristötoimijoiden verkostoitumisesta ja yhteistyön vahvistamisesta Pohjois-Suomessa. Lisäksi ympäristöministeriö on varannut ohjaus- ja kehittämisrahaa kulttuuriympäristöstrategian alueellista jalkauttamista käsittelevällä hankkeelle, joka voidaan myös kytkeä maakuntauudistukseen valmistautumiseen.

Sovittiin, että koordinaatioryhmä laatii kuvauksen nykyisestä ja toivotusta kulttuuriympäristöasioiden työnjaosta eri toimijoiden kesken (maakuntamuseot, Museovirasto, ELY-keskukset, aluehallintovirastot – myös kuntatason ja maakuntatason roolit). Kunkin toimijan tehtävä ja toiminnan lisäarvo perusteluineen on hyvä tuoda esiin, jotta kokonaisuus avautuisi myös asiakkaan näkökulmasta. Sihteerit laativat kuvaukselle asiakirjarungon, ja vievät sen syyskuun loppuun mennessä Vyvi-järjestelmään.

1. **Toimintakertomus 2015 - 2016**

[https://vyvi-some3.vy-verkko.fi/ym/ky-strategia/Koordinaatioryhm/Toimintakertomusluonnos%202015-2016.docx](https://vyvi-some3.vy-verkko.fi/ym/ky-strategia/Koordinaatioryhm/Toimintakertomusluonnos%202015-2016%2017-10-2016%20versio.docx)

Sihteerit laativat seuraavaan kokoukseen enintään 10-sivuisen siistityn version toimintakertomuksesta. Koordinaatioryhmän jäsenet voivat täydentää kertomusta ennen seuraavaa kokousta.

1. **Toimintasuunnitelma 2016 - 2017**

[https://vyvi-some3.vy-verkko.fi/ym/ky-strategia/Koordinaatioryhm/Toimintasuunnitelmaluonnos.docx](https://vyvi-some3.vy-verkko.fi/ym/ky-strategia/Koordinaatioryhm/Vanhat%20asiakirjat-Älkää%20päivättäkö%20näitä/Toimintasuunnitelmaluonnos.docx)

Toimintasuunnitelmaan täsmennetään erityisesti asiat, jotka pitää tehdä tällä toimintasuunnitelmakaudella. Sovittiin seuraavista toimintasuunnitelmaan tehtävistä muutoksista:

**3.1.**

Avustuskartoituksesta seuraavia työvaiheita avataan tarkemmin lisäämällä lause ”Kehitetään avustusmenettelyjä ja avustuskartoituksen pohjalta arvioidaan nykyisen järjestelmän kehittämistarpeet.”

Toimintasuunnitelmassa todetaan, että energiatehokkuuskysymykset kulttuuriympäristökohteissa tulevat esiin myös korjausavustusten yhteydessä. Mahdollisen TEAS-hankkeen (tutkimus-, ennakointi-, arviointi- ja selvitystoiminta) ja aikanaan ehdotetun tapaustutkimuksen tilannetta selvitetään. Toimintakertomuksessa avattava isompi tavoite ja sitten kerrotaan mitä konkreettisesti tehdään (seuraavan ympäristöministeriön ja Museoviraston yhteiskokouksen jälkeen).

**3.2.**

Toimintasuunnitelmassa todetaan, että koordinaatioryhmä seuraa jatkuvasti maankäyttö- ja rakennuslain uudistuksia.

Suojelurekisterien saattaminen ajan tasalla siirretään toimintasuunnitelman kohtaan 3.5.

Maailmanperintöstrategian toimeenpanosuunnitelmaa koskeva lause siirretään kohtaan 3.3.

**3.3.**

Kulttuuriympäristötietoisuuden vahvistaminen siirretään v. 2018 alkavalle toimintasuunnitelmakaudelle.

Kulttuuriympäristösitoumusta ja valokuvakilpailua koskevat kohdat siirretään toimintasuunnitelmasta erilliseen viestintäsuunnitelmaan, jossa pyritään erityisesti painottamaan viestimistä mahdollisimman konkreettisten asioiden kautta.

**3.4.**

Hallinnollisen ja muun organisaatioiden välisen työnjaon selkeyttäminen mainitaan Museopoliittisen ohjelmatyön yhteydessä.

Museoviraston sopimuskumppanuuksia (myös SYKE) ja toimintasuunnitelmakauden sidosryhmäyhteistyötä koskevat kohdat muotoilee tarkemmin Mikko Härö.

**3.5.**

Lisätään strategisen valinnan 3.5. ensimmäiseen kohtaan ”Valtakunnallisten inventointien yhdistämisen valmistelu”. Yhdennettyä valtakunnallista intressimäärittelyä tarvitaan, joten työtä voidaan jatkaa kokonaisuudistuksen tulevia linjauksia odotettaessa. Arkeologisen perinnön ja muinaismuistolain uudistamisen osalta liittyy opetus- ja kulttuuriministeriön alaan.

Tietojärjestelmien kohdalla mainitaan tiedon avoimuuden ja saatavuuden tavoitteet.

1. **Keskustelu kulttuuriympäristöstrategian matkailuun liittyvien tavoitteiden ja toimenpiteiden toteuttamisesta**

Käytiin lähetekeskustelu aiheesta ympäristöministeriössä 21.9.2016 pidettävää kokousta varten. Kokouksessa pohditaan Kulttuuriympäristöstrategian matkailuun liittyvien tavoitteiden ja toimenpiteiden toteuttamista sekä strategian kytköksiä Euroopan kulttuurimatkailureitti -selvitykseen ja osittaissopimukseen (ks. liitteen ppt).

Ministeriöiden tehtävä on viedä tavoitteita mm. politiikkaohjelmiin. Otettava huomioon paikallisen tason yhteistyö, valtion ts. elinkeinojen kehittämisestä vastaavan työ- ja elinkeinoministeriön yhteistyömuodot sekä maailmanperintöstrategian konkreettiset tavoitteet kestävän matkailun kehittämisestä.

Kulttuuri- ja luontomatkailua on tarkasteltava rinnakkain. Metsähallituksen kanssa on pidetty palaveri, ja todettu, että historiallisten kohteiden brändääminen tulisi elvyttää. Metsähallitus on teettänyt vaikuttavuusarvioinnin. Ruotsissa mielenkiintoinen FoU-hanke (Jönköping), joka sisältää sekä numeerista että laadullista tutkimusta. Kulttuuriperinnön merkitys maaseudulla on suurempi kuin taajamissa, huomioitava mm. Maaseudun kehittämisohjelman tavoitteet.

1. **Ajankohtaisia asioita**

* Ympäristöministeriössä on 7.9. pidetty palaveri koskien #kulttuuriympäristömme -valokuvakisaa. Kisa jatkuu syyskuun loppuun asti ja sen loputtua tehdään pieni analyysi kilpailusta, kuvien sisällöstä ja kilpailun merkityksestä kulttuuriympäristötyössä.
* YM:n avustuskartoituksen tilanteesta todettiin seuraavaa: Mukana ovat vain keskenään samankaltaiset hankeavustukset. Museovirastosta on jo lähetetty tiedot entistämisavustuksista ja muinaisjäännösten hoidon avustuksista. Myös seurantalot on selvitetty. Kirkkohallituksen jakamat selvitetään vielä (huom. OKM:n uskonnollisten yhteisöjen avustusmuoto on poistunut). EU-rakennerahastojen osio on toistaiseksi ratkaisematta.

1. **Seuraava kokous**

Koordinaatioryhmän seuraava kokous pidetään to 26.10.2016 klo 14 - 15.30 Museovirastossa. Paikalle tulee Leena Marsio kertomaan aineettoman kulttuuriperinnön toimenpideohjelmasta 2016 - 2018. Käsitellään myös viestintäsuunnitelmaa ja analysoidaan 12.10. ympäristöministeriössä pidettävän *Porkkanoita kulttuuriympäristötyöhön* -tilaisuuden satoa. Lisäksi käsitellään edelleen kulttuuriympäristötehtävien työnjakoa maakuntauudistuksessa. Toimintasuunnitelman hyväksyminen hoidetaan sähköpostikuittauksin jo ennen kokousta (silti kutsun liitteeksi).

1. **Kokouksen päättäminen**

Kokous päättyi klo 15.30.